
নারীদের জন্য নাকফুল পরার হুকুম কী? 
প্রশ্নঃ 


নারীদের জন্য নাকফুল পরার হুকুম কী? পরা কি বৈধ? বৈধ হলে পরা 
কি জরুরি? না পরলে কি কোনো ক্ষতির আশংকা আছে? 


প্রশ্নকারী- মাওলানা আব্দুর রহমান 
উত্তর: 


নাকফুল নারীদের বৈধ সাজ সঙ্জার অন্তর্ভুক্ত। রাসুল সাল্লাল্লাহু 

আলাইহি ওয়াসাল্লামের যুগেও নারীরা নাকফুল পরতেন। রাসূল 

সাল্লাল্লাহু আলাইহি ওয়াসাল্লাম তাতে বাধা দিতেন না। সহীহ বুখারীর 

একটি হাদীসে এসেছে, 

“ইবনে আববাস রা. থেকে বর্ণিত, রাসূল সাল্লাল্লাহু আলাইহি 
ওয়াসাল্লাম ঈদের দিন ... (নামায শেষে) নারীদের কাছে গেলেন। তাঁর 
সঙ্গে ছিলেন বেলাল রা.। তিনি নারীদেরকে সাদাকা করার নির্দেশ 

দিলেন। নারীরা তাদের নাকফুল দিয়ে দিলেন।” _সহীহ বুখারী, হাদীস 


নং ৫৮৮৩ 


ফতোয়া কাজিখানে বলা হয়েছে, 

“মেয়েশিশুর নাক ফোঁড়াতে অসুবিধা নেই। কারণ জাহেলি যুগে সবাই 


তা করত, রাসূল সাল্লাল্লাহু আলাইহি ওয়াসাল্লাম তাতে বাধা দেননি।” 
_ফতোয়া কাজিখান: ৩/৪ ১০ 


তবে নাকফুল পরা জরুরি নয় এবং এনিয়ে সমাজে যেসব রেওয়াজ চালু 
আছে, যেমন স্বামী থাকলে নাকফুল পরা জরুরি; না পরলে ক্ষতি হয়, 
এসব সম্পূর্ণ কৃসংস্কার। শরীয়তে এগুলোর কোনো ভিত্তি নেই। 





